|  |
| --- |
| 14. SJEDNICA GRADSKOG VIJEĆA GRADA POŽEGETOČKA 5. DNEVNOG REDAPRIJEDLOG ODLUKESKLAPANJU SPORAZUMA O PRIJATELJSTVU I SURADNJI IZMEĐU GRADA POŽEGE I GRADA MAKARSKEPREDLAGATELJ: Odbor za međugradsku i međunarodnu suradnju IZVJESTITELJ: Odbor za međugradsku i međunarodnu suradnju Rujan 2022.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

Odbor za međugradsku i međunarodnu suradnju

KLASA: 024-03/22-01/12

URBROJ: 2177-1-02/01-22-4

Požega, 8. rujna 2022.

GRADSKOM VIJEĆU GRADA POŽEGE

PREDMET: Prijedlog Odluke o sklapanju Sporazuma o prijateljstvu i suradnji između Grada Požege i Grada Makarske

- dostavlja se

Na osnovi članka 57. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) i članka 39. stavka 2. podstavka 1., članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o sklapanju Sporazuma o prijateljstvu i suradnji između Grada Požege i Grada Makarske.

Pravna osnova za predloženu Odluku je u odredbama članka 14. do 17. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/22.**)** te članka 14. do 16. Statuta Grada Požege (Službene novine Grada Požege, broj:2/21. i 11/22.).

PREDSJEDNIK

dr.sc Berislav Andrlić, v.r.

PRIVITAK:

1. Zaključak Odbora za međugradsku i međunarodnu suradnju

2. Prijedlog Odluke o sklapanju Sporazuma o bratimljenju Grada Makarske i Grada Požege

3. Prijedlog Sporazuma o prijateljstvu i suradnji između Grada Požege i Grada Makarske

4. Zaključak Grada Makaranske o davanju suglasnosti gradonačelniku za potpisivanje sporazuma o prijateljstvu i suradnji između Grada Makarske i Grada Požege (Glasnik, broj: 17/22.)



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

Odbor za međugradsku i međunarodnu suradnju

KLASA: 024-03/22-01/12

URBROJ: 2177-1-02/01-22-3

Požega, 8. rujna 2022.

Na temelju članka 57. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) i članka 39. stavka 2. podstavka 1. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), Odbor za međugradsku i međunarodnu suradnju, na svojoj 4. sjednici, održanoj dana, 8. rujna 2022. godine, donosi sljedeći

Z A K L J U Č A K

I.

Ovim Zaključkom utvrđuje se Prijedlog Odluke o sklapanju Sporazuma o prijateljstvu i suradnji između Grada Požege i Grada Makarske, u predloženom tekstu.

Akt iz stavka 1. ove točke čini sastavni dio ovoga Zaključka

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

PREDSJEDNIK

dr.sc Berislav Andrlić, v.r.

DOSTAVITI:

1. Gradskom vijeću Grada Požege

2. Gradonačelniku Grada Požege

3. Pismohrani, ovdje.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/22-03/12

URBROJ: 2177-1-02/01-22-1

Požega, \_\_. rujna 2022.

Na temelju članka 15. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/22**.)** te članka 15. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 14. sjednici, održanoj dana, \_\_. rujna 2022. godine, donosi

##### O D L U K U

o sklapanju Sporazuma o prijateljstvu i suradnji između Grada Požege i Grada Makarske

I.

Ovom Odlukom se utvrđuje da su između Grada Požege i Grada Makarske započeti i ostvareni kontakti predstavnika gradova te da je izražena zajednička želja za uspostavom prijateljskih odnosa i stalne suradnje.

II.

Gradu Požegi i Gradu Makarskoj u obostranom je interesu uspostavljanje prijateljstva i suradnje radi razvijanja kulturnih, gospodarskih i drugih oblika suradnje sukladno prijateljstvu i posebnim vezama dvaju gradova.

III.

Utvrđuje se tekst Prijedloga Sporazuma o prijateljstvu i suradnji između Grada Požege i Grada Makarske (ovdje i u nastavku teksta: Sporazum) koji se nalazi u prilogu ove Odluke i čini njen sastavni dio.

IV.

Ovlašćuje se Gradonačelnik Grada Požege da u ime Grada Požege potpiše Sporazum iz točke III. ove Odluke.

V.

Ova Odluka stupa na snagu osmog dana od dana njene objave u Službenim novinama Grada Požege.

PREDSJEDNIK

Matej Begić, dipl.ing.šum.

PRIJEDLOG

Na temelju Odluke Gradskog vijeća Grada Požege i Zaključka Gradskog vijeća Grada Makarske u uvjerenju da rade za dobrobit svojih stanovnika, potpisuje se

**S P O R A Z U M**

**o prijateljstvu i suradnji između Grada Požege i Grada Makarske**

I.

U ime svih građanki i građana Grada Požege i Grada Makarske i u duhu iskrenog prijateljstva, predstavnička tijela Grada Požege i Grada Makarske odlučila su započeto prijateljstvo formalizirati u prijateljstvo i suradnju. Suradnja bi se odvijala između građanki i građana, škola, društava, organizacija, institucija, gradske i općinske uprave na polju kulture, obrazovanja, gospodarstva, komunalne politike, sporta te na ostalim društvenim područjima.

II.

Težišta suradnje pojedinačno su navedena kako slijedi:

Učenici i mladi

Oba partnera su suglasna o tome da je poticanje razmjene učenika i mladeži od posebnog značenja, tako da će se u posebnoj mjeri poticati susreti i kontakti s djecom i mladima. Pri tom ne igra nikakvu ulogu ostvaruju li se kontakti na školskim, glazbenim, sportskim, kulturnim ili ostalim područjima sve dok su u skladu s idejom ovog sporazuma.

Oba grada će obostrano razmjenjivati iskustva u cilju poboljšanje života djece i adolescenata.

Gospodarstvo i turizam

S obzirom na veliki turistički potencijal Grada Makarske i Grada Požege, oba partnera nastojat će unapređivati suradnju i razmjenu informacija u gospodarskom sektoru.

Grad Makarska i Grad Požega će poduprijeti provedbu projekata koji promiču turizam i svoje turističke vrijednosti s zajedničkim ciljem unaprjeđenja turističke ponude. Gradovi će nastojati u projektu o partnerstvu uključiti mjesne tvrtke, udruge i udruženja građana, kao i olakšati uspostavljanje kontakata na području trgovine, obrta i industrije.

Susreti građana i udruge

Oba grada su svjesna važnosti razmjena posjeta između skupina građana kako bi se na taj način učvrstila tolerancija i razumijevanje među građanima, te će u tom smislu poticati susrete između skupina građana i udruga. Suradnja i susreti građana će se odvijati po principu uzajamnosti.

Kultura, sport i obrazovanje

Kulturni susreti između dvaju partnera trebaju doprinijeti učvršćivanju prijateljstva te boljoj uspostavi suradnje i partnerstva. Sve kulturne, sportske i obrazovne ustanove pozivaju se na sudjelovanja u razmjeni.

Socijalna politika

Oba partnera poticat će socijalno umrežavanje istovrsnih ustanova, organizacija i udruga te implementaciju dobrih praksi gradova prijatelja u cilju podizanja razine kvalitete života građana.

Lokalna samouprava

Gradovi teže aktivnoj razmjeni na području tema vezanih uz lokalnu samoupravu. Navedeni oblik razmjene odvijat će se prvenstveno na razini gradonačelnika, gradskih vijeća, odnosno gradske uprave.

III.

Grad Makarska i Grad Požega na sebe preuzimaju obvezu da će učiniti sve što je u njihovoj moći kako bi ostvarili ciljeve oblikovane ovim sporazumom. Time izražavaju svoju nadu i spremnost u ostvarivanju i produbljivanju kontakata, susreta, razmjeni informacija, prijateljstva i partnerstva između stanovnika Makarske i Požege

IV.

Na osnovi ovog Sporazuma će se sastaviti konkretne smjernice za kontakte među gradovima, razmjena skupina građana i drugi oblici suradnje.

V.

Ovaj Sporazum je vremenski neograničen, stupa na snagu danom njegova potpisivanju, a za dopune i izmjene istog potrebna je obostrana suglasnost.

|  |  |  |
| --- | --- | --- |
| ZA GRAD POŽEGU |  | ZA GRAD MAKARSKU |
| gradonačelnik, dr.sc. Željko Glavić |  | gradonačelnik, dr.sc. Zoran Paunović |

KLASA: 024-02/22-03/12

URBROJ: 2177-1-02/01-22-2

Požega, \_\_. \_\_\_\_ 2022.

O b r a z l o ž e n j e

uz Odluku o sklapanju Sporazuma o prijateljstvu i suradnji između Grada Požege i Grada Makarske

I. UVOD I PRAVNA OSNOVA

Grad Makarska je među najstarijim gradovima na hrvatskom dijelu Jadrana. Uz rubove grada, na podnožju masiva planine Biokovo (1762 n/m) život se organizirao još u prapovijesti.

Današnju Makarsku, kao priznatu turističku destinaciju, predstavljaju i ostvarenja suvremenih arhitekata poput A. Rožića. Spomenici zaslužnim osobama i razdobljima postavljaju se kao memorijalni akcenti u urbanistički zacrtanom prostoru. Spomenik revolucije, djelo M Salaja, podignut je 1974. na Glavici. Prvom predsjedniku samostalne Hrvatske dr. F. Tuđmanu spomenik je 2004. izradio K. Hraste, dok je iste godine postavljen spomenik hrvatskim braniteljima K. Kovačića. Česme na Trgu 156. brigade Hrvatske vojske i na Trakačama postavio je 2004. Grad Makarska. Skulpturu sv. Petra, na istočnoj strani poluotoka kojemu je titularom, izradio je 2009. T. Kršnjavi. Spomenik fra Anti Antiću P. Barišića podiže se 2005. uz crkvu u Velikom Brdu, a u Kotišini se uređuje Spomen-dom o. P. Perice. Današnji izgled gradskog groblja s brojnim neostilskim spomenicima iz druge polovine 19. st. rezultat je uređenja 2004. unutar hortikulture.

U Makarskoj djeluju Gradski muzej, Gradska galerija Antun Gojak i Gradska knjižnica (čiji je osnivač Grad), Ogranak Matice hrvatske te druge kulturne i sportske udruge. Među njima je osobito poznat HRNK Zmaj osnovan 1921.

Nastojanje Grada Makarske ka obnovi svoje povijesne i arhitektonske baštine prepoznatljivo je u dovršenom projektu Revitalizacija kulturno-povijesne baštine zaseoka Kotišina*,* ostvarenom uz pomoć sredstava iz fondova EU, kao i skorašnjoj izradi arheološkog parka na Sv. Petru s konzerviranim rimskim ostacima kao najstarije arhitekture u gradu.

Iz naprijed navedenog, razvidno je Grad Makarsku i Grad Požegu povezuje dugogodišnja veza dobrih ljudi, ali i slična kulturna i povijesna tradicija.

Pravna osnova za predloženu Odluku i Sporazum je u odredbama članka 14. do 17. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/22**.)** te u članku 14. do 16. Statuta Grada Požege (Službene novine Grada Požege, broj: 2/21. i 11/22.).

II. SADRŽAJ ODLUKE

Predloženom Odlukom je utvrđeno da su između Grada Požege i Grada Makarske započeti i ostvareni kontakti predstavnika gradova te da je izražena zajednička želja za uspostavom prijateljskih odnosa i stalne suradnje te je gradovima obostrani interes uspostavljanje prijateljstva i suradnje radi razvijanja kulturnih, gospodarskih i drugih oblika suradnje sukladno prijateljstvu i posebnim vezama dvaju gradova. Nadalje, u Odluci je navedeno, da je Gradonačelnik Grada Požege ovlašten u ime Grada Požege potpisati Sporazum o prijateljstvu i suradnji između Grada Požege i Grada Makarske te da Odluka stupa na snagu osmog dana od dana objave u Službenim novinama Grada Požege.